text: Esbjerg-virksomhed: Her går det stærkt
  27 oktober 2015 kl. 14.48
  
  
  
  Et firma i Esbjerg har fået en pris som en af de hurtigst voksende virksomheder i Danmark.
  
  Det er dagbladet Børsen, der har uddelt prisen Børsen Gazelle.
  Den er gået til Hulmose Stilladser.
  - Det er et stort skulderklap til stilladsbranchen generelt, men især til Hulmose Stilladser, at de har formået at effektivisere og skabe vækst igennem en årrække, hvor bygge- og anlægsvirksomhederne generelt har været hårdt ramt på ordrebøgerne, siger konsulent i stilladssektionen i Dansk Byggeri, Anders Hjorth Jensen.  
  - De ting, vi har lavet, ser ud til virke, siger firmaets ejer Ole Hulmose.
  
  